காரகாடித்தன்மைச் சுட்டெண்

காரகாடித்தன்மைச் சுட்டெண் (pH) என்பது ஒரு கரைசலின் தன்மையை அமிலமா அல்லது காரமா என்று குறிப்பதாகும். ஒரு கரைசலின் அமிலக்காரத்தன்மை என்பது அக்கரைசலில் உள்ள ஐதரசன் (நீர்வளி) அயனிகளின் அளவினால் தீர்மானிக்கப்படுகிறது.

காரகாடித்தன்மைச் சுட்டெண்னின் வேதியியல் வரையறை, "ஐதரசன் அயனிகளின் எதிர்மறையான மடக்கை ஆகும்".

இங்கு aH - ஐதரசன் அயனிகள்.

காரகாடித்தன்மைச் சுட்டெண் 0ல் இருந்து 14 வரை கணக்கிடப்படுகிறது. சுத்தமான நீரின் அமிலக்காரதன்மை 25 °Cல் 7.0 ஆகும், இதை நடுநிலை என்று அழைக்கப்படுகிறது. ஏதேனும் கரைசலில் 7.0 க்கும் கீழ் அமிலக்காரதன்மை இருந்தால் அக்கரைசல் அமிலமாகவும், அல்லது கரைசலில் 7.0 க்கும் மேல் அமிலக்காரதன்மை இருந்தால் அக்கரைசல் காரமாகவும் கருதப்படுகிறது.

காரகாடித்தன்மைச் சுட்டெண் கண்டறிதல் மருத்துவம், உயிரியல், வேதியியல், உணவு அறிவியல், சூற்றுப்புறச்சூழல் அறிவியல், கடலியல் போன்ற துறைகளில் மிகவும் அடிப்படையான ஒன்றாகும்.

அமிலகாரக் காட்டிகள் 
அமிலத்தில் ஒரு நிறத்தையும் காரத்திற்கு வேறொரு நிறத்ததையும் காட்டும் பொருட்கள் அமிலகாரக் காட்டிகள் எனப்படும்.

பாசிச்சாயத்தாள் (Litmus) 

 நீலப்பாச்சாயத்தாளை சிவப்பாகமாற்றுவது அமிலம்
 சிவப்புப் பாசிச்சாயத்தாளை நீலமாக மாற்றுவது காரம்

காட்டிப்பதார்த்தங்கள்

அமில காரக் காட்டிகளாகும் இயற்கைப் பொருட்கள் 
 பாக்குச்சாறு: சுண்ணாம்புடன் சேர்ந்து சிவப்பு நிறமாக மாறுதல்.
 கறிமஞ்சள்: சவர்க்காரத்துக்கு சிவப்பு நிறமாக மாறுதல்.
 மருதோண்டி இலைச்சாறு : தேசிப்புளிக்கு சிவப்பாக மாறுதல்

வேதியியல்
வேதியியல் பற்றிய குறுங்கட்டுரைகள்
நீர்ப்பகுப்பாய்வு
சுட்டெண்கள்
சமநிலை வேதியியல்